Fielsmillen (Mäertert) - Wikipedia, déi fräi Enzyklopedie

# Fielsmillen (Mäertert)

### Vu Wikipedia, der fräier Enzyklopedie.

D'Fielsmillen, och nach Kergensmillen, no dem Numm vum éischte Proprétaire , ass eng al Millen déi am Sirdall läit ongeféier um halwe Wee tëschent Manternach a Mäertert op enger Héicht vun 154 Meter a 700 Meter d'Baach erop vun der Fausermillen.

Op den Uwänner vun der Sir leien do lénks d'Manternacherfiels a riets de Kaleberg.

Déi Mäerterter Fielsmille gëtt fir d'éischt 1797 ernimmt. Dat haitegt Haaptgebai gouf ëm 1875 gebaut.

Et ass bekannt datt se ëm 1860 vum Nicolas Kergen als Käremillen a Betrib geholl gouf. Dës Millen huet bis 1935 geschafft a louch du bis 1938 brooch. Dat Joer ass se als Schankemille ëmgebaut ginn.

### [Änneren] D'Millen an den Zweete Weltkrich

Just virum Zweete Weltkrich war d'Millen, déi zu deeër Zäit eng Schankemille war, e beléifte Rendez-vous fir Nazi-frëndlech Auslandsdäitscher a paramilitäresch Gruppen. Wéi se an der Nuecht vum 9. op den 10. Mai 1940 vun enger Patrull vun der Gréiwemaacher Gendarmerie erwëscht si ginn, koum et zu enger Schéisserei, bei deeër e puer Leit blesséiert goufen. E puer Stonnen drop, si Wehrmachtstruppen iwwer d'lëtzebuergesch Grenz komm.

Eréischt 1948 koum d'Millen nees a lëtzebuergesch Hänn.

D'Fielsmille gehéiert zur Gemeng Mäertert. Nodeems si net méi als Mille benotzt gouf, war d'Fielsmillen e Bauerenhaff.

Am Joer 1997 ass eng modern Turbin agebaut ginn déi Stroum un d'CEGEDEL liwwert.

D'Fielsmillen ass a Privatbesëtz.

### [Änneren] Kuckt och

- Naturschutzgebitt Manternacher Fiels

Vun "http://lb.wikipedia.org../../../f/i/e/Fielsmillen_%28M%C3%A4ertert%29_db92.html"

Kategorien: Lëtzebuerger Millen | Energieproduktioun

##### Views

- Artikel
- Diskussioun
- Aktuell Revisiounen

##### Sichen